Jaak Jõekallas

Jaak Jõekallas (sündinud 4. mail 1969) on eesti ooperilaulja (tenor).

Haridus
Ta on lõpetanud Tallinna 2. Keskkooli 1987. aastalTallinna Reaalkool 1881-2001 : vilistlased. Tallinn, 2002, lk 391, Georg Otsa nimelise Muusikakooli klassikalise laulu erialal (Henn Eeriku klassis) 1995. aastal ja Tallinna Pedagoogikaülikooli bibliograafia erialal. Täiendanud end aastatel 1995–1997 Virgilijus Noreika ja 2000–2003 Heidy Tamme juures.

Töökäik
Alates 1990. aastast laulab ta Rahvusooperi Estonia ooperikooris, sealhulgas ka solistirolle. On teinud kaasa Tartu Vanemuise, Von Krahli Teatri ja Smithbridge Productioni lavastustes.

Aastatel 2007–2010 teinud ERR-is muusikateemalisi raadiosaateid, sealhulgas on ta Klassikaraadio saatesarja "Meloodia võluvõim" autor ja toimetaja koos Triin Ellaga ning 2013–2015 Vikerraadio saatesarja "Nostalgia" autor ja toimetaja koos Triin Ellaga.

Raamatute "Unustamatu Miliza Korjus" (2012), "Estoonlased maskiga ja maskita" (2017; koos Marvi Taggoga) ning "Kinostalgia" (2018) autor.

Kirjutanud portreelugusid filminäitlejatest ajakirjale Elu Lood.

Kontsertetendused
 "Imre Kálmán. Muusika läbi pisarate" (2010) autor 
 "Heliloojad ja nende muusad" (2013/2014) autor
 "Operetikuningas Imre Kàlmàn" (2019; Rahvusooperis Estonia) autor ja lavastaja

Rollid teatris
Arno Tali, "Kevade" (Sulev Nõmmik / Ülo Vinter; 1991)
Noor kohtuteener, "Reigi õpetaja" (Eduard Tubin; 1992)
Tommy, "Pipi Pikksukk" (Ülo Vinter / Ülo Raudmäe / Sulev Nõmmik; 1992)
Baby John, Shrank ja Glad Hand, "West Side Story" (Leonard Bernstein; 1993 Tallinna Linnahallis ja 2019 Rahvusooperis Estonia)
Freddy Eynsford-Hill, "Minu veetlev leedi" (Frederick Loewe; 1994 Tartu Vanemuises; 2008 Rahvusooperis Estonia)
Rémy, "Šarlatanid" (Eugene Scribe; 1995 Estonia Talveaias)
Barnaby Tucker, "Hallo, Dolly!" (Jerry Herman; 1996)
Emile la Flamme, "Rose-Marie" (Rudolf Friml; 1996 Tartu Vanemuises)
Achilleus, "Ilus Helena" (Jacques Offenbach; 1999)
Kusti, "Nukitsamees" (Olav Ehala; 1999)
Jean-Michel, "La Cage aux folles ehk Linnupuur" (Jerry Herman; 1999 Tallinna Linnahallis)
Teine mina, "Trümm" (Rivo Laasi / Sven Kuntu; 2000 Von Krahli Teatris)
Tom Trainor, "No, No, Nanette" (Vincent Youmans; 2001 Tallinna Linnahallis)
Indrek, "Vargamäe tõde ja õigus" (Ago-Endrik Kerge / Tõnu Raadik; 2003)
Binder, "Kolme neitsi maja" (Franz Schubert / Heinrich Berté; 2005 Estonia Kammersaalis)
Tölpa, "Pipi!Nuki!Puhh!" (Ülo Vinter / Olav Ehala / Tõnu Raadik; 2007)
parun Eugen von Rohnsdorff, "Silva" (Imre Kàlmàn; 2010)
Rebase-Riho, "Mõmmi jõuluaabits" (Heljo Mänd / Tõnis Kõrvits; 2010 Estonia Talveaias)
Céléstin, "Savoy ball" (Paul Abraham; 2013)
Tony Schlumberger, "Tsirkusprintsess" (Imre Kálmán; 2015)
Bosse, "Karlsson katuselt" (Tauno Aints; 2015)
Mendel, "Viiuldaja katusel" (Jerry Bock; 2016)
Don Curzio, "Figaro pulm" (Wolfgang Amadeus Mozart; 2017)

Isiklikku
Kogub filminäitlejate, ooperilauljate, poliitikute, sportlaste, kirjanike ja teiste tunnustatud inimeste autogrammidega fotosid.

Kogub ka filminäitlejate postkaarte (Verlag Ross, Picturegoer jt, sealhulgas ka endise Nõukogude Liidu väljaanded) ning filmiajakirju ja -raamatuid.

Huvitub Romanovite dünastiast ja ajaloost. Peab kodus mitut liiki loomiOoperikoori laulja korter on kui miniatuurne loomaaed, Reporter, 18. juuli 2011.

Viited

Kategooria:Eesti ooperilauljad
Kategooria:Tallinna Reaalkooli vilistlased
Kategooria:Tallinna Ülikooli vilistlased
Kategooria:Sündinud 1969